Foto: Ramil Sitdikov O‘zbekiston Respublikasi prezidenti Shavkat Mirziyoyev “Butunjahon intellektual mulk tashkilotining ijrolar va fonogrammalar bo‘yicha shartnomasiga (Jyeneva, 1996 yil 20 dekabr) O‘zbekiston Respublikasining qo‘shilishi to‘g‘risida”gi qonunni imzoladi. Qonun Qonunchilik palatasi tomonidan 2018 yil 30 noyabrda qabul qilingan, Senat tomonidan 2018 yil 13 dekabrda ma’qullangan. Hujjat bilan O‘zbekiston Butunjahon intellektual mulk tashkilotining ijrolar va fonogrammalar bo‘yicha shartnomasiga (Jyeneva, 1996 yil 20 dekabr) qo‘shildi. Ushbu xalqaro shartnoma intellektual mulkka oid mualliflik huquqi va turdosh huquqlar sohasidagi xalqaro talablar O‘zbekiston tomonidan aniq va so‘zsiz ijro etilishini ta’minlashning e’tirofi bo‘lib, adabiy va badiiy asarlar mualliflari, ijrochilar va ularning fonogrammalarni takrorlash borasidagi huquqlarini muhofaza qilishga qaratilgan.